Lav et referat af nedenstående tekst:

Tekst:
Martin Thomsen fra Hobro var - ligesom de øvrige professionelle danske fodboldspillere - ikke til stede, da DBU fredag uddelte ni priser ved Dansk Fodbold Award i Odense. Se målet og prisoverrækkelsen på DBU's hjemmeside Han var ellers vinderen af den ene. Den rutinerede midtbanespillers 0-1-mål mod Randers 27. juli blev nemlig udvalgt som årets mål. Målet faldt efter blot syv minutter, da Thomsen fra mere end 30 meters afstand kanonerede bolden mod mål. Lige forbi Randers-keeper Karl-Johan Johnsson og op i krydset. Hobro-træner Jonas Dal tog imod prisen for Martin Thomsen og fortalte fra podiet hvad Martin Thomsen havde fortalt om det spektakulære mål. - Han tænker: Vi skal tro på tingene her i Hobro, så nu prøver jeg også at tro på det. Og "bang", så ligger den oppe i krydset, sagde Jonas Dal. Hobro tabte i øvrigt kampen 2-1. Ovenfor kan du se seneste udgave af Fodboldmagasinet 4:4:2 hvor netop Martin Thomsen er gæst.

Referat:
Den rutinerede midtbanespillers langskudsmål mod Randers blev fredag belønnet med prisen som årets mål.